Jan Ove Pedersen

Jan Ove Pedersen (født 12. november 1968 i Oslo) er en tidligere fotballspiller som er nåværende fotballtrener for den norske klubben Lyngdal IL. I sin aktive karriere spilte han for Lillestrøm, Brann, Cercle Brugge, Hartlepool, SC Bregenz og for .

Som spiller var Pedersen regnet som en stabil midtbanespiller med en stor rekkevidde og overblikk. Hans prestasjoner for Lillestrøm i perioden mellom 1990 til 1994 gav ham internasjonal anerkjennelse. I 1996 meldte han overgang til Brann, og Frank Strandli gikk motsatt vei som en del av avtalen. 

Pedersen var regnet som en populær spiller, og spesielt hos den engelske klubben Hartlepool, hvor han var på utlån i 1997/1998–sesongen. Her fikk han kun drøye 20 kamper (og skåret tre mål), men rakk likevel å oppnå en slags legendestatus blant fansen. 

Pedersen endte sin karriere hos østerrikske SC Bregenz, hvor han fikk over 170 kamper og hjalp klubben til å nå UEFA Intertoto Cup både i 2002 og i 2004. Etter at SC Bregenz gikk konkurs på grunn av økonomiske problemer i 2004 ble han trener for klubben, og bidro til at Bregenz rykket opp to ganger. Etter å ha ligget på nedrykksplass høsten 2007, ble Pedersen avskjediget. Han ble i 2009 ansatt som hovedtrener i SV Frastanz.

Eksterne lenker 
 
 National-football-teams.com – Spillerens profil
 HartlepoolUnited.co.uk – Spillerartikkel om Pedersen
 Profil hos Kanaripedia
 Profil hos historie.brann.no

Norske fotballspillere
Norske landslagsspillere i fotball for herrer
Norske fotballspillere i Belgia
Norske fotballspillere i England
Norske fotballspillere i Østerrike
Norske fotballtrenere
Fotballspillere for Lillestrøm SK
Fotballspillere for SK Brann
Fotballspillere for Cercle Brugge KSV
Fotballspillere for Hartlepool United FC
Fotballspillere for SC Bregenz
Personer fra Oslo
Fødsler i 1968